CELEX: 62020TN0678
Language: et
Date: 2020-11-12 00:00:00
Title: Kohtuasi T-678/20: 12. novembril 2020 esitatud hagi – Solar Electric jt versus komisjon

8.2.2021   
            
            
               ET
            
            
               Euroopa Liidu Teataja
            
            
               C 44/49
            
         
      12. novembril 2020 esitatud hagi – Solar Electric jt versus komisjon
      (Kohtuasi T-678/20)
      (2021/C 44/72)
      Kohtumenetluse keel: prantsuse
      
         Pooled
      
      
         Hagejad: Solar Electric Holding (Le Lamentin, Prantsusmaa), Solar Electric Guyane (Le Lamentin), Solar Electric Martinique (Le Lamentin), Société de production d’énergies renouvelables (Le Lamentin) (esindaja: advokaat S. Manna)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 3. septembri 2020. aasta otsus SA.40349 (2020/MI3) B2/AD/MKL/D*2020/101866, millega jäeti rahuldamata nende 20. juuni 2020. aasta kaebus, mis puudutab riigiabi, mida Prantsuse riik andis fotoelektrisektoris tegutsevatele tootjatele 10. juuli 2006. aasta, 12. jaanuari ja 31. augusti 2010. aasta tariifimääruste alusel:
                  
                              —
                           
                           
                              hagejatel on määruse EL 2015/1589 artikli 24 lõike 2 kohaselt õigus esitada komisjonile kaebus, et anda teada ebaseaduslikust abist;
                           
                        
                              —
                           
                           
                              komisjon on kohustatud alustamata viivitamata esialgset uurimist iga kaebuse korral, mis puudutab määruse EL 2015/1589 artikli 12 lõike 1 järgi ebaseaduslikku abi;
                           
                        
                              —
                           
                           
                              komisjon on kohustatud tagama, et kohaldatakse ELTL riigiabi valdkonna sätteid ega tohi jääda tegevusetuks.
                           
                        
            
         Väited ja peamised argumendid
      
      Hagi põhjendamiseks esitavad hagejad kolm väidet.
      
                  1.
               
               
                  Esimene väide, et vaidlustatud otsuses on tehtud viga, kuna selles on leitud, et hagejate esitatud kaebus ei kuulu nõukogu 13. juuli 2015. aasta määruse (EL) 2015/1589, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks (ELT 2015, L 248, lk 9) artikli 24 lõike 2 kohaldamisalasse. Hagejad väidavad vastupidist.
               
            
                  2.
               
               
                  Teine väide, et komisjon on määruse 2015/1589 artikli 12 lõike 1 kohaldamisala tõlgendamisel rikkunud õigusnormi. Hageja leiavad, et nende huvitatud isiku staatus on piisav, et tekiks komisjoni kohustus alustada kohe esialgset uurimist iga kaebuse korral, mis puudutab selle sätte järgi ebaseaduslikku abi.
               
            
                  3.
               
               
                  Kolmas väide, et komisjon on rikkunud ELTL artiklitest 107, 108 ja 109 ja eespool viidatud määrusest 2015/1589 tulenevaid kohustusi. Hageja leiavad, et komisjon on kohustatud tagama ELTL riigiabi valdkonna sätete kohaldamise ega tohi jääda tegevusetuks sellise kaebuse läbivaatamisel, milles teatatakse ebaseaduslikust abist.